Document ID: /roh_data/filtered/fineweb-2-filterrobots_roh.jsonl.gz/9244

Dapi varga 150 onns vala il luf sco ragischaus ô. Dapi il niev milleni ei il luf grisch europeic denton turnaus anavos e populescha puspei il territori nua ch'el era derasaus pli baul. Viver cul luf munta ina gronda sfida per la glieud ella muntogna. Ei il luf malsegirs? Co tenin nus naven il luf dils vitgs? Co duei ins sedepurtar, sch'ins entaupa in luf? Nua e tier tgi san ins sedrizzar? En collaboraziun culla vischnaunca e cugl uffeci da catscha e pesca duei quella plattafuorma possibilitar ina scuntrada objectiva – senza gronda polemica, senza romantisar ni diabolisar. Informaziuns acualas sur dalla preschientscha dils lufs en Surselva e co ir entuorn cun lufs vegnan publicadas regularmein. Igl ei fetg impurtont per nus, che tut ils habitonts, indigens ed jasters han investa alla actuala situaziun sur dils lufs e vitier informaziuns fundadas dil fatg partenent l'entira tematica che sedat en connex culs lufs.
Temas fegl d'informaziun